armvectores/hy_wikipedia_2023 huggingface dataset:
Մեդիսին-Հաթ

Մեդիսին-Հաթ կամ Մեդիսն-Հեթ, քաղաք Ալբերտայի  (Կանադա) հարավ-արևելքում։ Հանդիսանում է Սայպրեսա կոմսության անկլավ, նաև  Ռեդկլիֆի հարևան քաղաք։ Երկու քաղաքն էլ այդ առումով չեն մտնում կոմսության մեջ։
Մեդիսին-Հաթը գտնվում է Հյուսիսային Սասկաչևան գետի վրա։ Դրա միջոցով անցնում է Տրանս-Կանադա Հայուեյը, այստեղ է գտնվում Արևելյան ծայրը՝ Հայուեյ Քրոուսնեստը։
Քաղաքին հռչակ են բերել խոշոր գազային հանքավայրերը, որոնք հայտնի են դարձել շնորհիվ Ռեդյարդ Քիփլինգի։ Գազի պաշարները ապահովել են քաղաքին երկրորդ անվանումը՝ Գազի քաղաք:։
Մեդիսին-Հաթը Ալբերտայի՝ մեծությամբ վեցերորդ քաղաքն է։ 2009 թվականի տվյալներով՝ բնակչության թիվը կազմել է  61 097 մարդ։ 2008 թվականի հոկտեմբերին քաղաքը դասվել է Ալբերտայի հիմնական գործատուների շարքում ։


== Աշխարհագրություն ==
Քաղաքի լանդշաֆտը հիմնականում որոշվում է Հարավային Սասկաչևան գետի հովտում գտնվող իր դիրքով։ Քաղաքի սահմաններում գետ են թափվում նաև Յոթ մարդկանց (անգլ.՝ Seven Persons Creek) և Ռոս գետի  (անգլ.՝ en:Ross Creek) վտակը, այդ պատճառով Մեդիսին-Հաթը բնութագրվում է լեռնոտ ռելիեֆով։ Քաղաքից ոչ հեռու է գտնվում Անպտուղ հողերի պահապանը, գեոֆորմացիա, որը հիշեցնում է հնդիկի գլուխ։


== Կլիմա ==
Մեդիսն-Հաթը գտնվում է տափաստանային գոտում կիսաչոր մայրցամաքային կլիմայի պայմաններում (ըստ կլիմայի դասակարգման)։ Ձմեռները չոր և սառն են, ամառային եղանակը՝ տաք։ Ձմեռային սառնամանիքները լինում են Խաղաղ օվկիանոսից եկող հոսանքների պատճառով, իսկ ամռանը տաք եղանակը մեղմվում է ցածր խոնավության պատճառով։ Անձրևները հիմնականում տեղում են գարնան վերջին և ամռան սկզբին։ Մեդիսին-Հաթում տեղումները քիչ են շրջակա քաղաքների համեմատ։ 


== Ծանոթագրություններ ==
Պաոլա (Իտալիա)

Պաոլա  (իտալերեն՝ Paola), կոմունա Իտալիայում, Կալաբրիա մարզում՝ Կոզենցա գավառում։
Բնակչությունը կազմում է 17159 մարդ, բնակչության խտությունը կազմում է 406 մարդ/կմ²։ Զբաղեցնում է 42 կմ² մակերես տարածք։ Փոստային ինդեքսն է՝ 87027։ Հեռախոսային կոդը՝ 0982։


== Ծանոթագրություններ ==
(9846) 1990 OS1

(9846) 1990 OS1, աստերոիդ աստերոիդների հիմնական գոտում։ Հայտնաբերվել է 1990 թվականի հուլիսի 29-ին Հենրի Հոլտի կողմից Պալոմարում։
Միջին հեռավորությունը Արեգակից կազմում է 2,359523 ա. մ., առավելագույնը մոտենում է 1,915 ա. մ. հեռավորության վրա և հեռանում 2,8041 ա. մ.։ Արեգակի շուրջ մեկ ամբողջական պտույտ է կատարում 1323,84 երկրային օրվա ընթացքում, իր ուղեծրով շարժվելով միջինում 0,271937 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,69° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9846) 1990 OS1 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
(2806) Գրաց

(2806) Գրաց (անգլ.՝ Graz), աստերոիդ աստերոիդների հիմնական գոտում։ Հայտնաբերվել է 1953 թվականի ապրիլի 7-ին Կառլ Ռեյնմուտի կողմից Հայդելբերգում։
Միջին հեռավորությունը Արեգակից կազմում է 2,379025 ա. մ., առավելագույնը մոտենում է 2,2701 ա. մ. հեռավորության վրա և հեռանում 2,488 ա. մ.։ Արեգակի շուրջ մեկ ամբողջական պտույտ է կատարում 1340,28 երկրային օրվա ընթացքում, իր ուղեծրով շարժվելով միջինում 0,2686 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,34° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2806) Գրաց աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Պեշ Յու

Պեշ Յու (ռուս.՝ Пеш-Ю), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Սիսոլա գետի ձախ ափին՝ 397 կմ հեռավորության վրա։ Գետի երկարությունը կազմում է 22 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վիչեգդա գետն է, սկսած Սիկտիվկար քաղաքից մինչև ակունք, գետի ենթաավազանը՝ Վիչեգդա, գետի գետային ավազանը՝ Հյուսիսային Դվինա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03020200112103000018716
Կոդը ըստ հիդրոլոգիական հետազոտության (ՌԴ) — 103001871
Ավազանի կոդը — 03.02.02.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Մաստակ (հեռուստասերիալ)

Մաստակ (հանգըլ: 풍선껌; կոր․ նոր ռոմ․: Pungseonkkeom), հարավկորեական հեռուստասերիալ։ Դրամայում նկարահանվել են Լի Դոնգ Ուկը, Ջունգ Ռե Օնը, Լի Ջոնգ Հյուկը և Պակ Հի Օնը։ Այն ցուցադրվել է 2015 թվականի հոկտեմբերի 26-ից յուրաքանչյուր երկուշաբթի և երեքշաբթի, ժամը 23։00-ին tvN հեռուստաալիքով։


== Սյուժե ==
Փակ Ռի Հվանը և Կիմ Հանգը միասին են եղել մանկուց։ Երիտասարդը ուներ միայն մայր, սակայն նա ամեն օր աշխատում էր։ Աղջկա ծնողները վաղ են մահացել։ Երկուսն էլ դիմել են բժիշկի ինչ-որ  անհեթեթությամբ, բայց բուժզննումից հետո նրանց մոտ հայտնաբերել են քաղցկեղ։ Երեխաները մեծացել են մի փոքրիկ ռեստորանում, որը պատկանում էր Հանգ Այի հայրիկին։ Նրանք դարձել են լավ ընկերներ, միշտ աջակցել են և լուծել են իրենց խնդիրներն իրար հետ։
Երկար տարիներ անց Հանգ Ան դառնում է պրոդյուսեր ռադիո հաղորդումում, իսկ Լի Հվանը բացել է մի փոքրիկ արևելյան կլինիկա։ Երիտասարդը գիտի իր «քրոջ» մասին ավելին քան ինքն իր մասին, այդ պատճառով նա սովորել է հոգ տանել նրա մասին, սակայն երբեմն նրա  խնամքը շատ ծանր է եղել։ Շրջապատը կարծում է, որ Հանգ Ան ուրախ, դրական և մի փոքր տարօրինակ է, բայց մանկությունը նրա սրտի վրա մեծ սպի է թողել։
Քաղցկեղից անսպասելիորեն մահացած ծնողների պատճառով նա վախենում է նույնիսկ հիվանդանոց մտնել. նա ուշագնաց է լինում դեռ մուտքի մոտ։ Վախ է ներշնչում աղջկան նաև Լի Հվանի մայրը. կինը, որն իր վրա է վերցնում երեխայի խնամակալությունը, անհանգստանում էր, որ իր որդին կսիրահարվի աղջկան, այդ պատճառով  ուղիղ նրան ասել է, որ եթե Հանգ Ան թույլ կտա իրեն ավելին, ապա նրան պարզապես կնետեն փողոց։ Այդ պատճառով աղջիկը մեծացել է ծանր շրջապատում՝ վախենալով անել ինչ-որ սխալ բան։
Գուցե, Հանգ Այի և Լի Հվանի հարաբերությունները մնային միայն հարազատական, երիտասարդը կամուսնանար հարուստ ժառանգորդուհու հետ, ում ընտրել էր մայրը, իսկ նրա քույրը կամուսնանար ռադիոյի իր գործընկերոջ հետ։  Բայց նրանց միջև ինչ֊որ բան է փոխվում, երբ Հանգ Ան բաժանվում է ընկերոջից, որը նրան ուշադրություն չէր դարձնում։ Երկար ժամանակ նա  հանդուրժել է նրա ծանրաբեռնված գրաֆիկը, անընդհատ աշխատանքը, արհամարհանքը։ Նա ցանկանում էր վերադառնալ իր նախկին սիրելիի մոտ, իսկ Լի Հվանը չէր կարող թույլ  տալ, որ նրա նման մեկը լիներ իր ընկերուհու կողքին։ Նա խառնվում է, բայց արդյո՞ք նրանց կառավարում են միայն եղբայրական հարաբերությունները։


== Դերերում ==


=== Գլխավոր դերերում ===
Լի Դոնգ Ուկ - Փակ Ռի Հվան
Ջունգ Ռյո Ոն - Կիմ Հանգ Ա
Պակ Հի Օն - Հոնգ Յի Սուլ
Լի Ջոնգ Հյուկ - Կանգ Սուկ Ջուն


=== Երկրորդական դերերում ===
Բե Ջոնգ Օկ - Պակ Սուն Յանգ
Լի Սեունգ Ջուն - Կվոն Ջի Հուն
Կիմ Ռի Նա - Նո Թե Հի
Կիմ Ջունգ Նան - Օ Սե Յանգ
Լի Մուն Սու - Շեֆ Նո
Պակ Չուլ Մին - Կիմ Ջուն Հյուկ
Պակ Օն Սանգ - Ջո Դոնգ Իլ
Պակ Սունգ Գուն - Գո Սանգ Կյու
Ան Ու Յոն - Յե Ջուն Սու
Սո Ջունգ Յոն - մորաքույր Գոնգ Ջու
Գո ԲՈ Գյոլ - Նո Դոնգ Հվա
Կիմ Սա Կվոն - Հոնգ Ջունգ Ու
Պակ Ջուն Գում - Յի Սուլի մայրիկը


== Վարկանիշ ==
Աղյուսակում կապույտ թվերը ցույց են տալիս ամենացածր վարկանիշը, իսկ կարմիր թվերը ամենաբարձր վարկանիշը։


== Ծանոթագրություններ ==


== Արտաքին հղումներ ==
http://program.interest.me/tvn/bubblegum Մաստակ (հեռուստասերիալ). պաշտոնական կայք  (կոր.)
Ռենաու (մունիցիպալիտետ)

Ռենաու  (իսպ.՝  Renau), մունիցիպալիտետ Իսպանիայում։ Գտնվում է Տառագոնա պրովինցիայում (Կատալոնիա ինքնավար համայնքում)։ Մունիցիպալիտետը գտնվում է Տառագոնես շրջանում։ Տարածքը կազմում է 8․2 կմ2, բնակչությունը՝ 101 մարդ (2010 թվականի տվյալներով)։


== Բնակչություն ==


== Ծանոթագրություններ ==


== Արտաքին հղումներ ==
Պաշտոնական կայք
Información general
Datos estadísticos
Արտեմ Խաչատուր

Արտեմ Խաչատուր (իսկական անունը՝ Արտյոմ Ջիվանի Խաչատրյան, հոկտեմբերի 18, 1968(1968-10-18), Լենինական, Հայկական ԽՍՀ, ԽՍՀՄ), թառահար, կոմպոզիտոր։ Հայաստանի Հանրապետության վաստակավոր արտիստ (2008)։


== Կենսագրություն ==
Ավարտել է Լենինականի Կարա-Մուրզայի անվան պետական երաժշտական ուսումնարանի (դասատու՝ Մ. Մինասյան), Երևանի պետական կոնսերվատորիայի թառի (1993 թվական, Հ. Դարբինյանի դասարան) բաժինները, սովորել կոմպոզիցիայի (1992–1995 թվականներին, Խ. Ավետիսյանի դասարան) բաժնում։
1985–1987 թվականներին՝ Գյումրիի ժողովրդական գործիքների նվագախմբի թառահար, «Գանձասար» երգի-պարի, 1989–1992 թվականներին՝ «Սայաթ-Նովա» աշուղական երգի անսամբլների թառահար (նաև գործիքավորման մասի ղեկավար), 2013 թվականից՝ «Ալմաստ» ժողովրդական գործիքների անսամբլի, 2015 թվականից՝ «Նարեկացի» ժողովրդական գործիքների նվագախմբի գեղարվեստական ղեկավար։
Գրել է կոնցերտ՝ թառի և ժողովրդական նվագախմբի համար (1993), մշակել երգեր, պարեղանակներ, նախանվագներ։ Համերգներով հանդես է եկել արտերկրում։


== Պարգևներ և մրցանակներ ==
Հանրապետության նվագախմբերի մրցույթի Գլխավոր մրցանակ (2016),
«Սայաթ-Նովա» հանրապետական մրցույթի 1-ին մրցանակ,
ՀՀ մշակույթի նախարարության ոսկե մեդալ (2007),
ՀՀ վաստակավոր արտիստ (2008)։
Արեգի (այլ կիրառումներ)

Արեգի, կարող է վերաբերել՝

Արեգի - գյուղ Արևմտյան Հայաստանում, Էրզրումի վիլայեթի Կիսկիմի գավառակում, Խոտորջրի գյուղախմբում
Արեգի (Ակնի գավառ) - գյուղ Արևմտյան Հայաստանում, Խարբերդի վիլայեթի Ակնի գավառակում
Արեգի - հայկական իգական անուն
516

516 թվական,  նահանջ տարի, ըստ Գրիգորյան օրացույցի սկսում է չորեքշաբթի օրը։ Սա մեր թվարկության 516 թվականն է, 
VI դարի 16-րդ տարին։


== Դեպքեր ==


== Ծնունդներ ==


== Մահեր ==
Բաբկեն Ա Ոթմսեցի, Ամենայն հայոց կաթողիկոս490 թվականից (ծ. անհայտ)
Սուրբ Աստվածածնի Ավետման եկեղեցի (Կամենեց-Պոդոլսկ)

Սուրբ Աստվածածնի Ավետման եկեղեցի, հայկական տաճար, որը գոյություն է ունեցել Ուկրաինայի Կամենեց-Պոդոլսկ քաղաքում 1522-1672 թվականներին։


== Նախապատմություն ==
Ըստ տարբեր տվյալների՝ Կամենեց-Պոդոլսկում հայերը բնակություն են հաստատել 11-13-րդ դարերում։ 17-րդ դարում քաղաքում արդեն կար 1200 հայ ընտանիք։ Կազմելով Կանենեց-Պոդոլսկի բնակչության զգալի մասը և զբաղեցնելով քաղաքի մեծ մասը՝ հայերը բնակվում էին հիմնականում քաղաքի հարավարևելյան մասում. մինչ օրս քաղաքում կա մի թաղամաս, որը տեղացիների շրջանում հայտնի է Հայկական անվամբ։ Քաղաքի այս հատվածում, բացի հայ համայնքի վարչական և առևտրային շենքերից, տեղակայված էին նաև քաղաքի հայկական գլխավոր տաճարները։


== Եկեղեցու պատմություն ==
Սուրբ Աստվածածնի Ավետման եկեղեցին կառուցվել է 1522 թվականին ավելի հին՝ փայտե եկեղեցու տեղում, որը, իր փոքր չափսերի պատճառով, չէր բավարարում հայկական գաղութի կարիքներին։ Շինարարության ծախսերը հոգացել է պարոն Միտկոյի որդի Եոլբեյը, որին օգնել և նվիրաբերություններ են արել «Քառասուն եղբայրների խորհրդի» անդամներն ու Կամենեց-Պոդոլսկի այլ մեծահարուստներ։ 1570 թվականին եկեղեցուն կցակառուցվել են մատուռ և կամար։ Եկեղեցու բակում Գրիգոր արքեպիսկոպոս Վարագեցին 1600 թվականին կառուցել է կուսանոցի շենք։
Կամենեց-Պոդոլսկում ստեղծված և մեզ հասած հիշատակային գրառումներում հեղինակները Սուրբ Աստվածածին տաճարը նշում են որպես քաղաքի հայկական տաճարներից գլխավորը։ 1636 թվականին այդ մասին նշել են գրքերի և շարականների ընդօրինակողներ Խաչատուր դպիրը և Խաչերեսը։ Նույն ժամանակ հայերի շրջանում միության ներդրման պատմության վերաբերյալ կարճ ակնարկի հեղինակ պրեֆեկտ Ա. Պիդուն գրել է․

Սուրբ Աստվածածին եկեղեցին ավերվել է 1672 թվականին թուրքական զորքերի կողմից քաղաքի գնդակոծման ժամանակ։ Քաղաք այցելած հայ պատմիչ և ճանապարհորդ Մինաս Բժշկյանը (1777-1851), իր աշխատություններում նկարագրել է տաճարի դեռևս գոյություն ունեցած ավերակները։


== Ծանոթագրություններ ==
Լաթակիայի գավառ

Լաթակիայի գավառ (արաբ․՝ منطقة اللاذقية‎‎), Սիրիայի Արաբական Հանրապետության գավառի կարգավիճակ ունեցող վարչական միավոր, որը հանդիսանում է Լաթակիայի մարզի 4 գավառներից մեկը։


== Բնակչություն ==
Ըստ 2004 թվականի մարդահամարի Լաթակիայի գավառի բնակչությունը կազմում է 526 888 մարդ։ Գավառի կենտրոնը համարվում է Լաթակիա քաղաքը։


== Տնտեսություն ==
Լաթակիայի գավառի տնտեսության կարևորագույն ոլորտը գյուղատնտեսությունն է։ Այստեղից արտահանվում են ցիտրուսային մրգեր, խնձոր, ձիթապտուղ։ Ամառային ամիսներին զարգացած է նաև զբոսաշրջությունը։


== Տրանսպորտ ==
Լաթակիայում է գտնվում հանրապետության օդային դարպասներից մեկը՝ Բասիլ ալ-Ասադ միջազգային օդանավակայանը (արաբ․՝ مطار باسل الأسد الدولي‎‎)։ Քաղաքը գտնվում է Միջերկրական ծովի ափին, և իր ծովախորշը հնագույն ժամանակներից եղել է կարևոր նավահանգիստ։ Լաթակիայում գործում է նաև ավտոմոբիլային ու երկաթուղաին տրանսպորտային զարգացած ցանց։


== Վարչական բաժանում ==
Լաթակիայի գավառը կազմված է 7 շրջաններից (բնակչության թվաքանակը ներկայացված է 2004 թվականի մարդահամարի տվյալներով)։ Դրանք են՝

Այն ալ-Բայդայի շրջան (արաբ․՝ ناحية عين البيضا‎‎), կենտրոն՝ Այն ալ-Բայդա, բնակչություն՝ 30 959 մարդ
Ալ-Բահլուլիայի շրջան (արաբ․՝ ناحية البهلولية‎‎), կենտրոն՝ Ալ-Բահլուլիա, բնակչություն՝ 17 532 մարդ
Լաթակիայի շրջան (արաբ․՝ ناحية اللاذقية‎‎), կենտրոն՝ Լաթակիա, բնակչություն՝ 424 392 մարդ
Կաստալ Մաաֆի շրջան (արաբ․՝ ناحية قسطل معاف‎‎), կենտրոն՝ Կաստալ Մաաֆ, բնակչություն՝ 16 784 մարդ
Հանադիի շրջան (արաբ․՝ ناحية هنادي‎‎), կենտրոն՝ Հանադի, բնակչություն՝ 27 080 մարդ
Ռաբիայի շրջան (արաբ․՝ ناحية ربيعة‎‎), կենտրոն՝ Ալ-Բահլուլիա, բնակչություն՝ 8 214 մարդ
Քեսաբի շրջան (արաբ․՝ ناحية كسب‎‎), կենտրոն՝ Քեսաբ, բնակչություն՝ 1 927 մարդ


== Պատկերասրահ ==


== Ծանոթագրություններ ==
Ուիլյամ Բյորդ

Ուիլյամ Բյորդ (անգլ.՝ William Byrd, մոտ 1543 թվականի հուլիսի 7 - 1623 թվական, Ստոնդոն-Մասսի (էսսեկս)), անգլիացի կոմպոզիտոր, մադրիգալի ազգային դպրոցի հիմնադիր, վյորջինելիստների դպրոցի ներկայացուցիչ, երգեհոնահար։ Եղել է կաթոլիկական և անգլիական խմբերգային երաժշտության (սաղմոսներ ևն) ու աշխարհիկ երկերի (մադրիգալներ, ֆանտազիաներ, վարիացիաներ, երգեր են) վարպետ։ Ուիլյամ Բյորդի աշխարհիկ երաժշտության մեջ լայնորեն օգտագործված են ժողովրդական մեղեդիներ, արտահայտված են Վերածննդի արվեստին բնորոշ գծերը՝ գեղեցկության և հաճույքի պաշտամունքը։ Իր գեղագիտական սկզբունքները ձևակերպել է «Սաղմոսներ, սոնետներ և թախծոտ երգեր»-ի նախաբանում (1588 թվական)։ 1937–1950 թվականներին Լոնդոնում հրատարակվել է Բյորդի ստեղծագործությունների ժողովածուն (20 հատոր)։


== Ծանոթագրություններ ==
Գարեջրային ջրհեղեղ

Գարեջրային ջրհեղեղ, ջրհեղեղ 1814 թվականի հոկտեմբերի 17-ին Լոնդոնի Սուրբ Էգիդի ծխական համայնքում։ Թոթենհեմ Քորթ Ռոուդ փողոցի վրա գտնվող «Մո ընդ Քոմփանի Բրյուերի» գարեջրագործարանում պայթեց 610 հզ լիտր տարողությամբ մի ցիստեռն, որն առաջացրեց շենքում մնացած բաքերի շղթայական ոչնչացումը։ Արդյունքում գրեթե 1.5 մլն լիտր գարեջուր լցվեց փողոցներ։ Գարեջրի ալիքն ավերեց 2 տուն և «Tavistock Arms» փաբի պատը՝ դրա բեկորների տակ թողնելով բարմենին։
Գարեջրագործարանը տեղակայված էր Սուրբ Էգիդի ծխական համայնքի ետնախորշերի աղքատ տների շրջակայքում, որտեղ ընտանիքներն ապրում էին նկուղային տարածքներում, որոնք արագ լցվում էին գարեջրով։ Արդյունքում զոհվեց 9 մարդ․ 8-ը խեղդվեց, մեկն էլ մահացավ ալկոհոլային թունավորումից։
Որոշ զոհվածների հարազատներ նրանց մարմինները ցուցադրության հանեցին իրենց տներում և հետաքրքրասերներից գումարներ հավաքեցին։ Այդպիսի ցուցադրություններից մեկի ժամանակ այնքան մեծ ամբոխ հավաքվեց, որ հատակը չդիմացավ և ամբոխն ընկավ դեռևս գարեջրով լցված նկուղ։
Պատահարը քննվեց դատարանում, սակայն և՛ դատավորը, և՛ երդվյալները գտան, որ պատահարն առաջացել է անհաղթահարելի ուժի ներգործության արդյունքում, որի համար ոչ ոք չպետք է պատասխանատվություն կրի։ Ընկերությունը գարեջրի կորստի պատճառով ծանր ֆինանսական իրավիճակում հայտնվեց․ ընդ որում վնասի զգալի մասը վճարված հարկերն էին։ Սակայն ձեռնարկատերերը Խորհրդարանի միջոցով հասան վճարված հարկերի փոխհատուցման, որը հնարավորություն տվեց վերջիններիս պահպանել ընկերությունը։
1922 թվականին գարեջրագործարանն ավերեցին։ Նրա վայրում այժմ գտնվում է «Դոմինիոն» թատրոնը։


== Տես նաև ==
Լոնդոնի մեծ հրդեհ


== Ծանոթագրություններ ==


== Արտաքին հղումներ ==
«Beer Flood Claims Nine Souls» by Alan Bellows, Damninteresting.com (անգլ.)
«A Brew to a Kill» by Barbara Mikkelson at Snopes.com (անգլ.)
Մեժիգոր

Մեժիգոր (ուկրաիներեն՝ Межигір), գյուղ Ուկրաինայի Խմելնիցկիի մարզի Կամենեց-Պոդոլսկիի շրջանում։
2001 թվականի տվյալներով Մեժիգոր գյուղում բնակվում էր 113 մարդ։ Բնակավայրը զբաղեցնում է 0,383 կմ² տարածք։ Բնակչության խտությունը կազմում էր 295,04 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Տրոստյանիցա (այլ կիրառումներ)

Տրոստյանիցա, կարող է վերաբերել՝

Տրոստյանիցա - գյուղ, Ուկրաինայի Անդրկարպատյան մարզի Մուկաչևոյի շրջանում
Տրոստյանիցա - գյուղ, Ուկրաինայի Ժիտոմիրի մարզի Մալինի շրջանում
Մանջ

Մանջ, գյուղ Արևելյան Հայաստանի Ելիզավետպոլի նահանգի Զանգեզուրի գավառում։


== Բնակչություն ==
1908 թվականին գյուղն ունեցել է 87 քուրդ բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Աթոռակալյան

Աթոռակալյան, հայկական ազգանուն։


== Ազգանունը կրողներ ==


== Ծանոթագրություններ ==
Պեսկովատսկի (գյուղ, Գրյազինսկի շրջան)

Պեսկովատսկի (ռուս.՝ Песковатский), գյուղ Ռուսաստանի Լիպեցկի մարզի Գրյազինսկի շրջանի կազմում։
Բնակչությունը 2009 թվականին գրանցված տվյալներով կազմում էր 901 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բոբոտե (Սերբիա)

Անվան այլ կիրառումների համար տե՛ս՝ ԲոբոտեԲոբոտե (սերբ.՝ Боботе), գյուղ Սերբիայի Հանրապետության կենտրոնական հատվածում՝ Շումադիայի մարզի Ալեքսանդրովացի շրջանում։
Ըստ 2002 թվականին Սերբիայում անցկացված մարդահամարի տվյալների, գյուղի բնակչությունը կազմում է 360 մարդ։ Գյուղի ժամային գոտին՝ UTC+1, իսկ ամառը՝ UTC+2:


== Ծանոթագրություններ ==
Ռիտա (ֆիլմ, 1957)

«Ռիտա» (ռուս.՝ «Рита»), 1957 թվականի խորհրդային ֆիլմ, որը նկարահանել է ռեժիսոր Ադա Ներետնիեցեն Ֆեոդոր Կնորեի սցենարով Ռիգայի կինոստուդիայում։
Ֆիլմն արժանացել է երկրորդ մրցանակի Համամիութենական կինոփառատոնի մանկական ֆիլմերի բաժնում (1959), ստացել է մրցանալ Մերձբալթյան հանրապետությունների, Բելառուսի և Մոլդովայի 2-րդ կինոփառատոնում (Վիլնյուս, 1959), առաջադրվել է «Բյուրեղապակյա գլոբուսի» Կարլովի Վարիի միջազգային կինոփառատոնում (1958)։


== Սյուժե ==
Ֆիլմը կառուցված է ծերունի Լուսիսի հիշողությունների տեսքով իր թոռնուհի Ռիտայի՝ լատիշ աղջկա մասին, որը Հայրենական մեծ պատերազմի ժամանակ  գերմանացիների կողմից գրավված Լատվիայում ամեն օր կյանքը վտանգելով փրկել է մի քանի վիրավոր զինվորների՝ ռուսի, ֆրանսիացու և երկու լատիշի, ինչում նրան օգնել է գերմանացի տղա Արթուրը՝ Կրամերների որդին (գերմանացի զույգ, որը «նոր հողեր» էր ժամանել որպես «տիրապետող ռասա»)։ Ռիտային և Կրամերին անսպասելի օգնություն է ցուցաբերում գերմանացի հակաֆաշիստ Էրիխը, որը հասկանում է, որ Ռիտան ինչ-որ մեկին թաքցնում է ձեղնահարկում, բայց չի մատնում նրան... Կարմիր բանակի գալուց առաջ հիտլերականները կասկածում են աղջկան, բայց խորհրդային զինվորները գալիս են ժամանակին և նացիստներին թույլ չեն տալիս հաշվեհարդար տեսնել գերիների և Ռիտայի հետ, բայց ֆաշիստական գնդակից առաջացած սպին մնում է որպես պատերազմի հետք նրա դեմքին։


== Դերերում ==
Ինեսե Գուլբե – Ռիտա / Ինեսա
Էդուարդ Պավուլս – Սերգեյ Սաննիկով
Վալդեմարս Զանդբերգս – Մարիս
Առնոլդ Լինինշ – Պյեր
Ռոբերտս Լիգերս – Այվարս
Հարի Ավենս – Լուսիս պապ
Լիլիա Ժվիգուլե – Մարթա
Յանիս Գրանտինշ – Էրիխ
Առնոլդ Միլբրետս  – Բերտ
Հարիս Միսինշ – Կամերեր
Վելտա Լինե – Կամերերի կինը
Իմանտ Սկրաստինշ – Արթուրը պատերազմից հետո
Մ. Լապինշ – Արթուրը պատերազմից առաջ
Ի. Լապինյա — փոքրիկ ԻնեսեԷպիզոդներում` Էվալդս Վալտերս, Միերվալդիս Օզոլինշ, Ագրիյ Աուգշկապ, Ալֆոնս Կալպակս, Վալենտինս Սկուլմե և այլն։


== Նկարահանումներ ==
Ֆիլմը ՎԳԻԿ-ի շրջանավարտ Ադա Ներետնիեցեի նորամուտային աշխատանքնէ  գեղարվեստական կինոյի բնագավառում։
Սցենարը գրել է Ֆեոդոր Կնորեն հատուկ մանկահասակ դերասանուհի Ինեսե Գուլբեի համար, որը երկրորդական դեր է խաղացել նախորդ «Փոթորկից հետո» (1956) ֆիլմում։
Նկարահանումներն անացկացվել են Տուկումս քաղաքում, այդ քաղաքի դպրոցում, բայց դպրոցի ավերակներն իրական են․ դա Ջուկստե քաղաքի՝ պատերազմի ժամանակ ավերված դպրոցն է։


== Քննադատություն ==

— կինոգետ Ռիմա Կարպինա


== Ծանոթագրություններ ==


== Աղբյուրներ ==
«Рита»: о съёмках худож. фильма на Рижской киностудии. Рассказывают режиссёр и актёры) // Кино (Рига), № 5, 1982. — стр. 8-9
Рита // Советские художественный фильмы: Звуковые фильмы, 1930—1957. / ВГФК, Москва. — М.: Искусство, 1961. — стр. 736
Рита // Краткая история советского кино / Виталий Ждан. — М.: Искусство, 1969. — 615 с. — стр. 574
Рита // Великая Отечественная, 1941—1945: каталог киновидоматериалов, Том 2. — М.: Гостелерадиофонд, 1994. — стр. 61
Զաբոդակվա (գյուղ, Լոխովիցայի շրջան)

Զաբոդակվա (ուկրաիներեն՝ Забодаква), գյուղ Ուկրաինայի Պոլտավայի մարզի Լոխովիցայի շրջանում։
1982 թվականի տվյալներով Զաբոդակվա գյուղում բնակվում էր 70 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Աշուր (քաղաք)

Աշուրա, նույնանուն քաղաքի վրա գտնվող պետություն է Հյուսիսային Միջագետքում։ Պետությունը հիմնադրել են ամորեական քոչվոր ցեղերը։ Երկրում իշխանության գլուխ անցնելու համար մղվող պատերազմները ավարտվեցին Շամշիադադի հաղթանակով։ Նա իրեն հռչակեց Աշուրայի արքա։ Նա միավորեց Հյուսիսային Միջագետքը և մայրաքաղաք դարձրեց պետության միակ քաղաք Աշուրը։ Այնուհետև Շամշիադադ I-ը գրավեց մի շարք քաղաք-պետություններ Հյուսիսային Սիրիայում և Աշուրը դարձավ հսկայական պետություն։


== Պետության թուլացումը ==
Մ.թ.ա. III հազարամյակում Բաբելոնը պատերազմ հայտարարեց Աշուրին։ Բաբելոնի դեմ պատերազմում Աշուրը պարտվեց և ընդունեց Բաբելոնի գերագահությունը։ Որոշ ժամանակ անց Աշշուրը կարողացավ ազատվել բաբելոնյան լծից, սակայն այս անգամ վտանգը հայ Միտաննին էր։ Միտաննիի դեմ պայքարում ևս պետությունը պարտվեց։


== Առևտրական նշանակությունը ==
Աշուրը գտնվում էր առևտրական կարևոր ճանապարհների խաչմերուկում, և այդ պատճառով նրա տնտեսության մեջ կարևոր դեր էր կատարում առևտուրը։ Աշուրի առևտրականները զբաղվում էին Առաջավոր Ասիայի տարբեր երկրների միջև ընթացող տարանցիկ առևտրով՝ որպես միջնորդ։ Նրանք այլ երկրներում հիմնում էին առևտրական գաղութներ։ Փոքր Ասիայի գաղութներից Աշուր էր բերվում մետաղ, փայտ, վառելիք և այլն։ Այս գաղութներից կարևոր դեր ուներ Քանեսը։ Քանեսից հայտնաբերվել են հազարավոր սեպագիր կավե սալիկներ, որոնց վրա արձանագրված են տարբեր առևտրական գործիքներ։


== Արտաքին հղումներ ==
Աշուրի մասին որոշ տվյալներ
Վերխնեե Բաբալարովո

Վերխնեե Բաբալարովո (ռուս.՝ Верхнее Бабаларово, բաշկիրերեն՝ Үрге Баба), գյուղ Ռուսաստանի Բաշկորտոստան հանրապետության Կույուրգազինսկի շրջանի կազմում։
Բնակչությունը 2009 թվականին գրանցված տվյալներով կազմում էր 149 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լեպրեխոն

Լեպրեխոն կամ լեպրեկոն ( իռլանդերեն՝ leipreachán), իռլանդական ժողովրդական բանահյուսության կերպար, ավանդաբար պատկերվում է որպես փոքր, կարճահասակ, ամրակազմ մարդ։ Լեպրեխոնի հագուստի գույնը կախված է տեղանքից, որտեղ նա ապրում է։ Ըստ XX դարի ժողովրդական մշակույթի` լեպրեխոնները հիմնականում կրում են կանաչ հագուստ։ Ինչպես և այլ դիցաբանական արարածներ, կապվում են Դանա աստվածուհու ցեղերի հետ։ Ըստ երևույթին առաջացել է իռլանդական leipreachán (luchrupán, luchorpán) բառից։ Արտասանության տեսակներից մեկն է ՝ leithbrágan, որը ծագում է «ձախ կոշիկ» բառակապակցությունից և կապվում է լեպրեխոնների դասական նկարագրության հետ, որտեղ նա պատկերվում է կոշիկ նորոգելիս։ Լեպրեխոններն ունեն կարճահասակ, ալևոր մարդու տեսք։

Լեպրեխոնների մասին ամենավաղ հիշատակություններից մեկն է՝ «Ֆերգուսի՝ Լետիի որդու ճանապարհորդությունը» գրքից, որտեղ Ֆերգուսը քնում է լողափին և արթնանում է նրանից, որ իրեն քաշում են երեք lúchorpáin։ Նա բռնում է նրանց և ազատության դիմաց լեպրեխոնները կատարում են նրա երեք ցանկությունները։
Ըստ Ուիլյամ Բաթլեր Յեյթսի, լեպրեխոնների գլխավոր հարստությունները մնացել են դեռևս հին պատերազմների ժամանակներից։ Ըստ Մականալիի՝ լեպրեխոնը չար ոգու և փերիի որդին է, որը իր բնույթով ոչ բարի է, և ոչ էլ չար։
Ավանդություններում նկարագրված լեպրեխոնների չափերը փոքրացան, քրիստոնեության տարածման հետ նվազեց նաև նրանց կարևորությունը։
Իռլանդիայում լեպրեխոնների կերպարն օգտագործում են զբոսաշրջության շքեղությունը նկարագրելու համար։ Սուրբ Պատրիկի հիշատակության օրվան և լեպրեխոններին նվիրված բացվեց աշխարհում ամենափոքր այգին՝ Միլ Էնդս Պարկը։ 2006 թվականին ԱՄՆ-ում տարածվեց լուր այն մասին, որ Ալաբամա նահանգի Կրայտոն քաղաքում տեսել են իրական լեպրեխոն։ Սակայն այդ լուրերը տարածվում էին միայն զբոսաշրջիկներին գրավելու համար։
2010 թվականին Դուբլինում բացվեց լեպրեխոնների Ազգային թանգարան։
Գոյություն ունեն նաև կլուրիկոններ, որոնք համարվում են լեպրեխոնների տարատեսակ։


== Լեպրեխոնները մշակույթում ==

Լեպրեխոնները՝ իբրև ֆանտաստիկ էակներ, հանդես են գալիս տարբեր ստեղծագործություններում և համակարգչային խաղերում։

Լեպրեխոնները հանդիպում են «Heroes of Might and Magic IV» համակարգչային խաղում, որտեղ նրանք հանդես են գալիս իբրև Բնություն խմբի ֆիզիկապես թույլ կենդանիներ, որոնք գիտեն հաջողություն բերող կախարդական խոսքեր։ Լեպրեխոններին հնարավոր չէ վարձել քաղաքներում, խաղացողը պետք է այցելի այդ կերպարներին համապատասխանող կացարաններ կամ օգտվեն մոգական կարողություններից։
«Հարի Փոթերը և Հրե գավաթը» գրքում լեպրեխոնները հանդիսանում էին քվիդիչի Իռլանդիայի հավաքականի թալիսմանը։
«Age of Wonders: Shadow Magic» համակարգչային խաղում լեպրեխոնները հանդիսանում են իբրև իրենց ցեղի ամենաուժեղ տեսակ։


== Տես նաև ==
Գոբլիններ
Քսանա
Պիքսի


== Ծանոթագրություններ ==
(8180) 1992 PY2

(8180) 1992 PY2, աստերոիդ աստերոիդների հիմնական գոտում։ Հայտնաբերվել է 1992 թվականի օգոստոսի 6-ին Հենրի Հոլտի կողմից Պալոմարում։
Միջին հեռավորությունը Արեգակից կազմում է 2,628342 ա. մ., առավելագույնը մոտենում է 2,3542 ա. մ. հեռավորության վրա և հեռանում 2,9025 ա. մ.։ Արեգակի շուրջ մեկ ամբողջական պտույտ է կատարում 1556,4 երկրային օրվա ընթացքում, իր ուղեծրով շարժվելով միջինում 0,231303 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 14,36° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8180) 1992 PY2 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Գեորգի Ռոդիոնով

Գեորգի Ռոդիոնով (ռուս.՝ Гео́ргий Миха́йлович Родио́нов, փետրվարի 7, 1915(1915-02-07), Ալեքսին, Տուլայի նահանգ, Ռուսական կայսրություն - մայիսի 18, 1972(1972-05-18)), խորհրդային և ռուս դիվանագետ։ Արտակարգ և լիազոր դեսպան։


== Կենսագրություն ==
1939 թվականին ավարտել է ԽՍՀՄ արտաքին գործերի նախարարության բարձրագույն դիվանագիտական դպրոցը։
1946 թվականից զբաղվել է դիվանագիտական գործունեությամբ։

1946-1949 թվականներին՝ ԽՍՀՄ արտաքին գործերի փոխնախարարի քարտուղարության առաջին քարտուղար։
1949-1950 թվականներին՝ ԽՍՀՄ արտաքին գործերի նախարարի քարտուղարության առաջին քարտուղար։
1950-1954 թվականներին՝ Մեծ Բրիտանիայում ԽՍՀՄ դեսպանատան առաջին քարտուղար.
1954-1955 թվականներին՝ ԽՍՀՄ արտաքին գործերի փոխնախարարի օգնական։
1956-1960 թվականներին՝ Նոր Զելանդիայում ԽՍՀՄ առաքելության խորհրդական և Նոր Զելանդիայում ԽՍՀՄ գործերի հավատարմատար։
1960-1961 թվականներին՝ ԽՍՀՄ արտաքին գործերի փոխնախարարի օգնական։
1961-1962 թվականներին՝ ՌԽՖՍՀ արտաքին գործերի նախարարի տեղակալ։
1962 թվականի նոյեմբերի 1-ից մինչև 1967 թվականի դեկտեմբերի 28-ը Գանայում եղել է ԽՍՀՄ արտակարգ և լիազոր դեսպան։
1967-1972 թվականներին՝ ԽՍՀՄ արտաքին գործերի նախարարության կենտրոնական համակարգի աշխատակից։


== Դիվանագիտական աստիճան ==
Արտակարգ և լիազոր դեսպան։


== Ծանոթագրություններ ==


== Գրականություն ==
Дипломатический словарь : в 3 т. / Гл. ред. А. А. Громыко и др. - 4-е изд. - М. : Наука, 1985. - Т. 2. - С. 469.


== Արտաքին հղումներ ==
Կենսագրությունը «Ալեքսինյան կենտրոնացված գրադարանային համակարգ» կայքում(չաշխատող հղում)
Կենսագրություն Կոմունիստական կուսակցության և Խորհրդային Միության պատմության մասին տեղեկագրում 1898-1991
Պուտբուս

Պուտբուս (գերմ.՝ Putbus), քաղաք Գերմանիայում` Մեկլենբուրգի տարածքում։ Մտնում է Ռյուգենի շրջանի մեջ։ Բնակչության քանակը 2003 թվականին կազմել է 4.9 հազար մարդ, 2009 թվականին` 4.7 հազար մարդ։ Զբաղեցնում է 66.60 կմ² մակերեսով տարածք։
Պաշտոնական կոդը՝ 13 0 61 028:


== Արտաքին հղումներ ==
Պուտբուսի պաշտոնական կայք
Կրասնի Վոստոկ (գյուղ, Կույուրգազինսկի շրջան)

Անվան այլ կիրառումների համար տե՛ս՝ Կրասնի Վոստոկ (այլ կիրառումներ)Կրասնի Վոստոկ (ռուս.՝ Красный Восток, բաշկիրերեն՝ Красный Восток), գյուղ Ռուսաստանի Բաշկորտոստան հանրապետության Կույուրգազինսկի շրջանի կազմում։
Բնակչությունը 2009 թվականին գրանցված տվյալներով կազմում էր 64 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մոսուլի գործողություն

Մոսուլի գործողություն (արաբ․՝ معركة الموصل‎‎; սորանի՝ شەڕی مووسڵ), Իրաքի բանակի, Փեշմերգայի և Հակաահաբեկչական կոալիցիայի համատեղ գործողություն, որը սկսվել է 2016 թվականի հոկտեմբերի 16-ին և ձգվում է մինչ օրս։ Գործողության նպատակը եղել է Իրաքի Մոսուլ քաղաքի ազատագրումը ահաբեկչական խմբավորումների վերահսկողությունից։ Հարձակման գործողությունը սկսվել է հոկտեմբերի 16-ին։ Քաղաքում բնակվում է մոտ 1.5 միլիոն մարդ։ Կոալիցիայի ուժերը մտահոգություն ունեին, որ քաղաքում կարող է սկսվել հումանիտար ճգնաժամ և քաղաքացիները ահաբեկիչների կողմից կարող են օգտագործվել որպես կենդանի վահան։


== Նախորդող իրադարձություններ ==

Մոսուլը, իր մեծությամբ, Իրաքի երկրորդ քաղաքն է։ ԻԼԻՊ-ի գրոհայինները քաղաքը գրավել են 2014 թվականի հունիսին։ Քաղաքը մեծ մասամբ բնակեցված է սուննիներով։ Այս փաստը ձեռնտու է եղել ահաբեկիչներին՝ քաղաքի գրավման ժամանակ, քանի որ տեղի սուննի համայնքը դժգոհ է եղել Իրաքում իշխանության եկած շիա փոքրամասնության գործողություններից։ Հենց Մոսուլի մեծ մզկիթում է Աբու Բաքր ալ-Բաղդադին հայտարարել իսլամական խալիֆաթի ստեղծման մասին։ Մոսուլը համարվում է ԻԼԻՊ-ի վերջին խոշոր հենակետը Իրաքում, այդ իսկ պատճառով նախատեսվող ռազմագործությանը պետք է մասնակցեին մեծ թվաքանակով զինվորականներ՝ աշխարհի տարբեր երկրներից։
Կոալիցիան, որը գլխավորում է ԱՄՆ-ն, մի քանի շաբաթ հարվածներ է հասցրել նախատեսված նշանակետերին, իսկ Իրաքի բանակը գրավել է Մոսուլի շրջակա տարածքները։ Գործողության սկսվելուց 72 ժամ առաջ Մեծ Բրիտանիայի ռազմաօդային ուժերի «Թայֆուն», «Տորնադո» կործանիչները և անօդաչու թռչող սարքերը բերվել են մարտական վիճակի։ Իրաքի բանակը քաղաքի վրա օդից լցրել է թռուցիկներ, որոնք կոչ էին անում բնակիչներին ռազմագործության սկսման ժամանակ՝ ըմբոստություն բարձրացնել ահաբեկիչների դեմ։


== Կողմերի ուժեր ==
Մոտ 3.000-9.000 գրոհայիններ գտնվում են քաղաքում։ Իրաքի բանակը Մոսուլի շրջանում կենտրոնացրել է մոտ 60 000 զինծառայողներ, ներառյալ նաև Փեշմերգայի 6000 զինծառայողներ և մոտ 10000 շիա կամավորներ, որոնց ֆինանսավորում է Իրանը։
Միջազգային կոալիցիան ներառում է 5000 ամերիկացի, 3000 ՆԱՏՕ-ի և 500 ֆրանսիացի զինվորներ, օգնում են երկնքից՝ օդային հարվածներ հասցնելով։ Կոալիցիայի ուժերը գտնվում են քաղաքից 60 կիլոմետր հեռավորության վրա՝ Մոսուլից հարավ Կայյարա քաղաքի մոտ, որը ԻԼԻՊ-ից հետ է գրավվել ամռանը։
Չնայած կոալիցիոն ուժերի ներկայությանը, Իրաքի վարչապետ Հայդեր ալ-Աբադին հայտարարել է, որ միայն Իրաքի բանակը և ոստիկանական ուժերը կմտնեն քաղաք։
Քուրդիստանի հոգևոր կառավարության ներկայացուցիչը հայտարարել է, որ ԻԼԻՊ-ի գործողություններին հավանություն է տալիս Մոսուլի սուննի բնակչության որոշակի մասը։
2017 թվականի հունիսին Իրաքի կառավարական ուժերը՝ կոալիցիոն ուժերի հետ միասին, ամբողջությամբ ջախջախել են ԻԼԻՊ-ի գրոհայիններին։


== Ծանոթագրություններ ==
Նեմոլի

Նեմոլի (իտալերեն՝ Nemoli), կոմունա Իտալիայում, Բազիլիկատա մարզում՝ Պոտենցա գավառում։
Բնակչությունը կազմում է 1553 մարդ, բնակչության խտությունը կազմում է 82 մարդ/կմ²։ Զբաղեցնում է 19 կմ² տարածք։ Փոստային ինդեքսն է՝ 85040։ Հեռախոսային կոդը՝ 0973։


== Ծանոթագրություններ ==
Կրասնայա Զարյա (այլ կիրառումներ)

Կրասնայա Զարյա, կարող է վերաբերել՝


== Ուկրաինայի բնակավայրեր ==
Կրասնայա Զարյա - գյուղ, Ուկրաինայի Դոնեցկի մարզի Մակեևկայի քաղաքային խորհրդում
Կրասնայա Զարյա - գյուղ, Ուկրաինայի Ղրիմի Ինքնավար Հանրապետության Բախչիսարայի շրջանում


== Ռուսաստանի բնակավայրեր ==
Կրասնայա Զարյա - գյուղ Ռուսաստանի Բաշկորտոստան հանրապետության Բելեբեևսկի շրջանի կազմում։
Կրասնայա Զարյա - գյուղ Ռուսաստանի Լենինգրադի մարզի Վսևոլոժսկի շրջանի կազմում։
Կրասնայա Զարյա - գյուղակ Ռուսաստանի Ռոստովի մարզի Ազովի շրջանու
Կրասնայա Զարյա - գյուղ (խուտոր) Ռուսաստանի Դաշնության Ռոստովի մարզի Միլլերովսկի շրջանում
Մարտի 20

Մարտի 20, տարվա 79-րդ (նահանջ տարիներին՝ 80-րդ) օրն է։

Գարնանային գիշերահավասարի առաջին օրն է։
Տարվա ավարտին մնում է 286 օր։


== Դեպքեր ==
1815 - Նապոլեոն Բոնապարտը Էլբա կղզուց փախուստով վերադարձավ Փարիզ
1956 - Թունիսը հռչակեց իր անկախությունը Ֆրանսիայից


== Ծնունդներ ==
1639 - Իվան Մազեպա Iван Мазепа ուկր. հետման (մ. 1709)։
1725 - Աբդուլ Համիդ I, օսմանյան սուլթան (մ. 1789)։
1828 - Հենրիկ Իբսեն, նորվեգիացի դրամատուրգ (մ. 1906)։
1857 - Շերամ, հայ գուսան և երգահան (մ. 1938)։
1882 - Ռենե Կոտի, Ֆրանսիայի 17-րդ նախագահը (մ. 1962)։
1887 - Հովսեփ Օրբելի, խորհրդային ականավոր գիտնական (մ. 1961)։
1918 - Հրանտ Ստեփանյան, խորհրդային վաստակավոր նկարիչ (մ. 1980)։
1921 - Սաղաթել Հարությունյան, գրող, բանաստեղծ, թարգմանիչ (մ. 2005)։
1933 - Ալեքսանդր Գորոդնիցկի, ռուս երկրաբան և բանաստեղծ։
1948 - Նիկոս Փափազոգլու, հույն երգիչ, երգահան, երաժիշտ (մ. 2011)։
1959 - Սթինգ, ամերիկյան ըմբշամարտիկ։
1962 - Սթիվեն Սոմերս, ամեր. ռեժիսոր, դրամատուրգ։
1962 - Կարինե Աշուղյան, հայ բանաստեղծուհի, թարգմանչուհի, հրապարակախոս։
1982 - Տոմաշ Կուշչակ, լեհ ֆուտբոլիստ, դարպասպահ։
1984 - Ֆեռնանդո Տոռես, իսպանացի ֆուտբոլիստ։
1991 - Մատտիա Դեստրո, իտալ. ֆուտբոլիստ։
1993 - Սլուոն Սթիվենս, ամերիկյան թենիսիստուհի։


== Մահեր ==
1784 - Պետրոս Ղափանցի, հայ բանաստեղծ։
1956 - Սմբատ Բորոյան (Զորավար Սմբատ, Մախլուտո), նշանավոր հայդուկ, Անդրանիկի անձնական քարտուղարը և զինակիցը։
1727 - Իսահակ Նյուտոն, անգլիացի ֆիզիկոս, մաթեմատիկոս, աստղագետ, փիլիսոփա (* 1642)։
1990 - Լև Յաշին, ռուս ֆուտբոլիստ (* 1929)
1993 - Պոլիկարպ Կաշ, գերմ.-ամեր. ֆիզիկոս, Նոբելյան մրցանակակիր (* 1911)։


== Տոներ ==
Համաշխարհային՝
Աստղաբաշխների օր
Ճնճղուկների օր
ՄԱԿ՝
Երջանկության օր
Ֆրանկաֆոնիայի օր
 Թունիս՝ Անկախության օր (Ֆրանսիայից՝ 1956 թ.)
Պարսիկներ, գիլանցիներ, քրդեր, զրադաշտականներ և Իրանի ազդեցության տակ գտնվող երկրներ՝ Նովռուզ
Սանտա Ջուստինա ին Կոլե

Սանտա Ջուստինա ին Կոլե (իտալերեն՝ Santa Giustina in Colle), կոմունա Իտալիայում, գտնվում է Վենետո մարզում՝ Պադովա գավառում։
Բնակչությունը կազմում է 6396 մարդ։ Բնակչության միջին խտությունը 376 մարդ/կմ²։ Զբաղեցնում է 17 կմ² տարածք։
Փոստային ինդեքս՝ 35010։ Հեռախոսային կոդ՝ 049։
Բնակելի տարածքի հովանավորը համարվում է Սանտա Գիուստինան։


== Արտաքին հղումներ ==
տարածքի պաշտոնական կայքը (իտալ.)(չաշխատող հղում)


== Ծանոթագրություններ ==
Մանասե Սևակ

Մանասե Սևակ (Կարագյոզյան, դեկտեմբերի 23, 1897(1897-12-23), Սիս - նոյեմբերի 23, 1967(1967-11-23), Ֆիլադելֆիա, Փենսիլվանիա, ԱՄՆ), ամերիկահայ կենսաբան, Նյու Յորքի և Հայաստանի գիտությունների ակադեմիայի անդամ։


== Կենսագրություն ==
Մանասե Սևակը ծնվել է Սիսում 1897 թվականի դեկտեմբերի 23-ին։ 1920 թվականից ապրել է ԱՄՆ-ում, որտեղ 1921 թվականին ավարտել է Եյլի համալսարանը, 1929 թվականին՝ Նյու Յորքի Կոլումբիայի համալսարանը՝ պաշտպանելով կենսաքիմիայի վերաբերյալ գիտական թեզը։ 1926 թվականին համախոհների հետ հիմնադրել է հայ-ամերիկյան գիտական ընկերությունը։ Մասնագիտացել է 1931-1932 թվականներին Մյունխենում, իսկ 1932-1934 թվականներին՝ Բեռլինի համալսարաններում։ 1935-1966 թվականներին լինելով դոցենտ` աշխատել է Ֆիլադելֆիայի Փենսիլվանիայի համալսարանի բժշկական դպրոցի մանրէաբանության բաժնում (1946 թվականից՝ պրոֆեսոր)։
1963-1967 թվականներին Մանասե Սևակը Ֆիլադելֆիայի պատմական հետազոտությունների հայկական ընկերության առաջին նախագահն էր։ 1952 թվականից՝ Նյու Յորքի գիտությունների ակադեմիայի և մի շարք այլ գիտական կազմակերպությունների գործող անդամ։ 1960 թվականից՝ Հայկական ԽՍՀ Գիտությունների ակադեմիայի արտասահմանյան անդամ։
Մահացել է 1966 թվականի նոյեմբերի 23-ին Ֆիլադելֆիայում։


== Գիտական գործունեություն ==
Հետազոտության հիմնական ուղղություններն են` մանրէաբանության և կենսաքիմիայի, նուկլեինաթթուների և սպիտակուցային միացությունների փոխանակման հարցերը, քլորոֆորմով նշված միացությունների ստացման և մաքրման մեթոդների մշակումը։


== Մրցանակներ ==
Հայ-ամերիկյան ուսանողական ընկերակցության Տիգրան Կաբակչյանի մրցանակ (1965)։


== Ծանոթագրություններ ==


== Արտաքին հղումներ ==
«Манасе Киракосович Севак (Карагезян)»։ Иностранные члены (ռուսերեն)։ National academy of sciences of Armenia։ Վերցված է 2015-07-30
Կոնֆլիկտ (մուլտֆիլմ)

«Կոնֆլիկտ» (ռուս.՝ «Конфликт»), 1983 թվականին խորհրդային «Սոյուզմուլտֆիլմ» ստուդիայում նկարահանված հակապատերազմական թեմայով խոշոր մուլտֆիլմ։ Այն մեծ հաջողությունների է հասել, սակայն հավանություն չի ստացել Գոսկինոյի կողմից, որը ֆիլմը համարել էր չափազանց պացիֆիստական։ Ֆիլմի գաղափարը ծագել էր Գ. Բարդինի երազում.


== Սյուժե ==
Ֆիլմի հերոսները սովորական լուցկիններ են։ Չեղած տեղից ծագած վեճը վերածվում է իրական պատերազմի, որի ընթացքում երկու կողմերն էլ սկսվում են վառվել։ Վերջնական տեսարանը փոխաբերաբար ցույց է տալիս միջուկային պատերազմի հետևանքները, իսկ վառված լուցկիներով փակված տուփը խորհրդանշում է դագաղ։


== Նկարահանող խումբ ==
Սցենարի հեղինակ և կինոռեժիսոր` Գարրի Բարդին
Բեմադրող-նկարիչ` Նիկոլայ Տիտով
Կինոօպերատոր` Սերգեյ Խլեբնիկով
Կոմպոզիտոր` Սերգեյ Անաշկին
Հնչյունային օպերատոր` Վլադիմիր Կուտուզով
Մոնտաժ` Նադեժդա Տրեշևվա
Խմբագիր` Տայտանա Պապարովա
Նկարիչ-մուլտիպլիկատոր` Նատալիա Դաբիժա, Իրինա Սոբինովա-Կասսիլ, Սերգեյ Կոսիցին, Ալլա Սոլովևովա
Նկարիչ-ձևավորող` Վիկտոր Գրիշին, Միխայիլ Կոլտունով, Նատալիա Գրինբերգ, Ա․ Գորբաչև, Վ․ Լադգին
Նհարահանող խմբի տնօրեն՝ Գրիգորի ԽմարաՖիլմում օգտագործվել է կոմպոզիտոր Ալեսսանդրո Մարչելլոյի երաժշտությունը (Ադաջիոյի հատվածը Մարչելլոյի «Համերգ հոբոյի և լարային գործիքների համար»)։


== Մրցանակներ ==
1983՝ Իսպանիայի Բիլբաո քաղաքի Վավերագրական և կարճամետրաժ ֆիլմերի միջազգային կինոփառատոնի դիպլոմ։ 
1983՝ Ֆինլանդիայի Տամպերե քաղաքի միջազգային կինոփառատոնի դիպլոմ։


== Թողարկում ==
Ռուսաստանում 1990-ական թվականներին մուլտֆիլմը VHS ձևաչափով թողարկել է «Խոշոր պլան» և «Սոյուզ վիդեո» ստուդիայի կինոմիավորումը։ Բացի դրանից՝ 1990-ական թվականներին կեսերին թողարկվել է խտասկավառակով։
2003 թվականին «Խոշոր պլան» կինոմիավորումը VHS-ով թողարկել է մուլտֆիլմի վերափոխված տարբերակը «Գարիի Բարդինի մուլտիպլիկացիոն ֆիլմեր, թողարկում 3» մուլտիպիկացիոն ֆիլմերի հավաքածուում։ Բացի դրանից VHS-ը պարունակում էր Գարրի Բարդինի այլ ֆիլմեր՝ «Տյապ-Լյապ, Ներկարարներ», «Բրեկ», «Ճաշկերույթ», «Ամուսնություն», «Ճարպիկ շարժումներ», «Ճանապարհային հեքիաթ» և «Ադաջիո»։


== Գրականություն ==
Бардин Гарри И вот наступило потом.... — М.: Центр книги Рудомино, 2013. — 208 с. — 2000 экз. — ISBN 978-5-905626-97-5. Глава «Спасо-Песковский переулок» с.96-100.


== Ծանոթագրություններ ==


== Արտաքին հղումներ ==
Կոնֆլիկտ (1983) մուլտֆիլմը «Անիմատոր.ռու» կայքում
«Կոնֆլիկտ» «Հայրենական կինոյի հանրագիտարան» կայքում
Мультфильм «Конфликт». Страница на официальном сайте Гарри Бардина
Объёмная анимация Гарри Бардина Archived 2021-02-25 at the Wayback Machine. на сайте GoodCinema.ru Archived 2021-02-25 at the Wayback Machine.
Интервью с Гарри Бардиным от 9 июня 2010
Տեպլիչնոե (քաղաքատիպ ավան, Ուկրաինա)

Տեպլիչնոե (ուկրաիներեն՝ Тепличне), քաղաքատիպ ավան Ուկրաինայի Զապորոժիեի մարզի Զապորոժիեի քաղաքային խորհուրդում։ Հիմնադրվել է 1946 թվականին։
2001 թվականի տվյալներով Տեպլիչնոե քաղաքատիպ ավանում բնակվում էր 2 630 մարդ։ Բնակավայրը զբաղեցնում է 0,07 կմ² տարածք։ Բնակչության խտությունը կազմում էր 36527,78 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Կոմպրես

Կոմպրես (ֆր.՝ compresse, լատ.՝ compressus-սեղմված), բուժիչ նպատակով օգտագործվող վիրակապ։ Տարբերում են մի քանի տիպի կոմպրեսներ։ 


== Չոր կոմպրես ==
Սովորաբար՝ բամբակ-մառլյային վիրակապ, որը դրվում է մարմնի հիվանդ կամ վնասված (վերք, այրվածք) հատվածին, սառեցումից, արտաքին գրգռիչներից պաշտպանելու, ինչպես նաև վերքի արտադրությունն արտածծելու նպատակով։ 


== Թաց կոմպրես ==
Սառը (թրջոց) և տաք (ջերմաթրջոց)։ 


== Տաքացնող կոմպրես ==
Թաց կտորի վրա դրվում է անջրաթափանց թուղթ կամ մոմլաթ և ծածկվում բամբակի շերտով, օգտագործվում է բորբոքային պրոցեսների դեպքում՝ որպես ներծծող և վարատող միջոց։ 


== Դեղորայքային կոմպրես ==
Նման է տաքացնող կոմպրեսին, սակայն ջրին ավելացվում է դեղանյութեր՝ քսուքներ, նովոկային։
{Բժշկություն-անավարտ}}
Էլ Ռասիլիո դե Կամերոս

Էլ Ռասիլիո դե Կամերոս (իսպ.՝ El Rasillo de Cameros), մունիցիպալիտետ Իսպանիայում, գտնվում է Ռիոխա պրովինցիայում՝ Ռիոխա (Լոգրոնիո) ինքնավար համայնքի կազմում։ Մտնում է Արո շրջանի (կոմարկայի) կազմի մեջ։ Զբաղեցնում է 13,61 կմ2 տարածք։ Բնակչությունը կազմում է 150 մարդ (2010 թվականի տվյալներով)։ Գտնվում է պրովինցիայի վարչական կենտրոնից 43 կմ հեռավորության վրա։
(8082) Հայնս

(8082) Հայնս (անգլ.՝ Haynes), աստերոիդ աստերոիդների հիմնական գոտում։ Հայտնաբերվել է 1988 թվականի հուլիսի 12-ին Էլեանորա Հելինի կողմից Պալոմարում։
Միջին հեռավորությունը Արեգակից կազմում է 2,617777 ա. մ., առավելագույնը մոտենում է 2,2234 ա. մ. հեռավորության վրա և հեռանում 3,0122 ա. մ.։ Արեգակի շուրջ մեկ ամբողջական պտույտ է կատարում 1547,03 երկրային օրվա ընթացքում, իր ուղեծրով շարժվելով միջինում 0,232705 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 13,57° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8082) Հայնս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Գրոզնոե (այլ կիրառումներ)

Գրոզնոե, կարող է վերաբերել՝

Գրոզնոե - ավան, Ուկրաինայի Դոնեցկի մարզի Ենակիևոյի քաղաքային խորհրդում
Գրոզնոե - գյուղ, Ուկրաինայի Կիրովոգրադի մարզի Կոմպանեևսկի շրջանում
Օտարներն այստեղ չեն գալիս

«Օտարներն այստեղ չեն գալիս» (ռուս.՝ «Чужие здесь не ходят»), ռեժիսորներ Անատոլի Վեխոտկոյի և Ռոման Երշովի խորհրդային արկածային ֆիլմը, որը նկարահանվել է Ա. Ռոմովի «Հանցակից» վեպի հիման վրա:


== Սյուժե ==
Միլիցիայի երիտասարդ լեյտենանտ Կոսիրյովը հետաքննում է ձկնորսական կոլտնտեսության վարչության չհրկիզվող պահարանից գումար գողանալու գործը: Գլխավոր կասկածյալը կրկնահանցագործ Չուման է, որը թաքնվում է անտառային արգելավայրում։


== Դերերում ==
Վլադիմիր Բասով (կրտսեր) – Վալերի Պետրովիչ Կոսիրև, ոստիկանության լեյտենանտ
Լարիսա Գուզեևա – Նատաշա Ուլանովա, անտառապահի քույրը
Յուրի Բելյաև – Չումակով «Չումա»
Լին Վարֆոլոմեև – Դաև Պյոտր Լավրենտևիչ, բակենապահ
Սերգեյ Կոզիրև – Ուլանով Նիկոլայ Անդրեևիչ, անտառապահ
Սերգեյ Բեխտերև – Կոլուպան Վիտյա, ձիապան


== Նկարահանող խումբ ==
Սցենարի հեղինակներ՝ Պավել Ֆինն, Վլադիմիր Վալուցկի՝ Անատոլի Ռոմովի վեպի մոտիվներով
Բեմադրող ռեժիսորներ՝ Անատոլի Վեխոտկո, Ռոման Երշով
Բեմադրող օպերատոր՝ Ալեքսանդր Չեչուլին
Բեմադրող նկարիչ՝ Վլադիմիր Կոստին
Կոմպոզիտոր՝ Եֆրեմ Պոդգայց
Հնչյունային օպերատոր՝ Գ. Լուկինա
Գլխավոր խորհրդատու՝ ոստիկանության գեներալ-մայոր Միխայիլ Միխայլով
Մոնտաժող՝ Ի. Գոլովկո
Խմբագիր՝ Ա. Պոզդնյակով
Լենինգրադի Ս. Մ. Կիրովի անվան օպերայի և բալետի պետական ակադեմիական թատրոնի նվագախումբ
Դիրիժոր՝ Վլադիմիր Ռիլով
Ֆիլմի տնօրեն՝ Գենադի Մատյուշին


== Ծանոթագրություններ ==


== Արտաքին հղումներ ==
«Օտարներն այստեղ չեն գալիս»(անգլ.) ֆիլմը Internet Movie Database կայքում
Զալեսովո (այլ կիրառումներ)

Զալեսովո, կարող է վերաբերել՝

Զալեսովո - գյուղ Ռուսաստանի Սմոլենսկի մարզի Կարդիմովսկի շրջանի կազմում։
Զալեսովո - գյուղ Ռուսաստանի Սմոլենսկի մարզի Կարդիմովսկի շրջանի կազմում։
Կոսիխայի շրջան

Կոսիխայի շրջան (ռուս.՝ Косихинский район), մունիցիպալ շրջան Ռուսաստանի Դաշնության Ալթայի երկրամասում։
Ստեղծվել է 1924 թվականին։ Վարչական կենտրոնը՝ Կոսիխա։


== Աշխարհագրություն ==
Շրջանի տարածքի մակերեսը կազմում է 1877 կմ²։


== Բնակչություն ==
2011 թվականի մարդահամարի արդյունքներով շրջանում բնակվում էր 17834 մարդ։ Բնակչության խտությունը կազմում էր 9,5 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Թրոհ (պոկեմոն)

Թրոհ (անգլ.՝ Throh, ճապ.՝ ナゲキ)՝ պոկեմոն Նինթեմդոից։ Այս պոկեմոնը զարգացում չունի, ուստի ունի եղբայրական պոկեմոն։ Թրոհը և Սաուկը ստեղծած են գրեթե նույն գրաֆիկայով, սակայն տարբերությունը կայանում է նրանց գույնով, մասնագիտությամբ և հատկություններով։ Ունի կարմիր գույն։


== Անվանում ==
Պոկեմոնի անգլերեն անվանումը թարգմանաբար նշանակում է ազդարարում կամ մեկնարկ, իսկ բնօրինակ ճապոներեն անվանումը նշանակում է մեկնարկի կրակոց։ Գերմաներեն և ֆրանսերեն անվանումները նույնն են, ինչ որ անգլերենը և ֆրանսերենը։


== Ծագում ==

Մասնագիտությամբ ըմբիշ է և կրում է ըմբիշի հագուստ, որը ունի սպիտակ գույն։ Թրոհ պոկեմոնը կարողանում է որոշել իր հակառակորդ պոկեմոնի հաջորդ քայլը։ Այսդ հատկությունով օժտված է նաև Սաուկը։


== Վիճակագրություն ==
Ստատիկա

HP (նվազագույն՝ 444)
գրոհ (նվազագույն՝ 328)
պաշտպանություն (նվազագույն՝ 295)
գրոհի արագություն (նվազագույն՝ 174)
պաշտպանության արագություն (նվազագույն՝ 295)
ցատկ  (նվազագույն՝ 207)


== Տես նաև ==
Սաուկ
Հիթմոնլի


== Ծանոթագրություններ ==


== Արտաքին հղումներ ==
Պոկեդեքս
Ֆրանսիս Պիկաբիա

Ֆրանսիս Պիկաբիան (ծն․ Ֆրանսիս-Մարի Մարտինեզ դե Պիկաբիա, հունվարի 22, 1879(1879-01-22)[…], Փարիզ - նոյեմբերի 30, 1953(1953-11-30)[…], Փարիզ), ֆրանսիացի ավանգարդ նկարիչ և պոետ։ 
Նա ճանաչված է որպես բավականին էքսցենտրիկ նկարիչ, ով չի ենթարկվել ոչ մի քաղաքական և ոճային դոգմաների։ Նա մեծ ազդեցություն ունի ժամանակակից արվեստի կերտման մեջ, մասնավորապես՝ դադաիզմում և սյուրռեալիզմում։


== Ծանոթագրություններ ==


=== Աշխատանքներ ===
Սանտա Կրուս դե լա Սիեռա

Սանտա Կրուս դե լա Սիեռա (իսպ.՝  Santa Cruz de la Sierra), քաղաք և մունիցիպալիտետ Իսպանիայում։ գտնվում է Կասերես պրովինցիայի Էստրեմադուրա ինքնավար համայնքին կազմում։ Մունիցիպալիտետը գտնվում է Տրուխիլիո շրջանում։ Բնակչությունը՝ 269 մարդ (2010 թվականի տվյալներով)։
(5523) Լումինետ

(5523) Լումինետ (անգլ.՝ Luminet), աստերոիդ աստերոիդների հիմնական գոտում։ Հայտնաբերվել է 1991 թվականի օգոստոսի 5-ին Հենրի Հոլտի կողմից Պալոմարում։
Միջին հեռավորությունը Արեգակից կազմում է 2,833719 ա. մ., առավելագույնը մոտենում է 2,8005 ա. մ. հեռավորության վրա և հեռանում 2,8669 ա. մ.։ Արեգակի շուրջ մեկ ամբողջական պտույտ է կատարում 1742,34 երկրային օրվա ընթացքում, իր ուղեծրով շարժվելով միջինում 0,206618 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,36° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5523) Լումինետ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Տեմպլոս

Տեմպլոս (հուն․՝ Τέμπλος, թուրքերեն՝ Zeytinlik), փոքր գյուղ Կիպրոսի Հանրապետության Կիրենիայի շրջանում։ Գյուղը դե ֆակտո գտնվում է Հյուսիսային Կիպրոսի Թուրքական Հանրապետություն կոչվող պետության կազմում։ 1974 թվականից սկսած գյուղը բնակեցված է թուրքերով, իսկ բնակչությունը կազմում է 1090 մարդ։


== Բնակչություն ==


== Ծանոթագրություններ ==
Աշխատանքի պայմանադրական վարձատրության համակարգ

Աշխատանքի պայմանադրական վարձատրության համակարգ (աշխատավարձի հատուցում), աշխատանքի վարձատրության համակարգ, որը նախատեսում է աշխատանքի որոշակի փուլերի կատարման կամ որոշակի ծավալի ապրանքների արտադրության համար ընդհանուր գնի որոշում։ Աշխատողի աշխատավարձը հաշվարկվում է նրա կողմից արտադրվող ապրանքների քանակի և դրա որակի հիման վրա` գործող գործարքային դրույքաչափերին համապատասխան։ Աշխատանքի պայմանադրական վարձատրության համակարգը վերաբերում է աշխատանքի գործարքային վարձատրության համակարգին։


== Սահմանում ==
Մի շարք տնտեսագետներ պայմանադրական համակարգը սահմանում են որպես վարձատրության համակարգ, որի ընթացքում աշխատողները ստանում են միանվագ վճարներ` համաձայնեցված աշխատանքի դիմաց (չհաշված աշխատանքի վրա ծախսված ժամանակը)։


== Աշխատանքի պայմանադրական վարձատրության համակարգի տեսակներ ==
Աշխատանքի պայմանադրական վարձատրության համակարգը վերաբերում է աշխատանքի գործարքային վարձատրության համակարգին և ունի հետևյալ տեսակները.

անհատական, աշխատողի աշխատավարձը կախված է կոնկրետ աշխատողի ցուցանիշների ձեռքբերումից, հաշվարկը կատարվում է ելնելով ընթացիկ գործարքային դրույքաչափերից,
կոլեկտիվ, աշխատողի աշխատավարձը կախված է ամբողջ բրիգադի կողմից սահմանված ցուցանիշների հաջող ձեռքբերումից, իսկ այս բրիգադի աշխատողների միջև բրիգադի վաստակի բաշխման կարգը սահմանվում է կազմակերպության ներքին տեղական ակտով,
պայմանադրական պարգևատրում, պայմանադրական համակարգ (անհատական կամ կոլեկտիվ), որում լրացուցիչ պարգևավճար վճարվում է աշխատանքների հրատապ կամ որակյալ կատարման համար։


== Ծանոթագրություններ ==
Գնացքի բախում Անկարայում

Գնացքի բախում Անկարայում, տրանսպորտային աղետ, որը տեղի է ունեցել 2018 թվականի դեկտեմբերի 13-ին Թուրքիայի Անկարա քաղաքի Յենիմահալ շրջանում արագընթաց գնացքը և լոկոմոտիվի բախման հետևանքով։ Գնացքի երեք ինժեներ և 5 ուղևոր մահացել են տեղում, 84-ը ստացել են տարբեր աստիճանի վիրավորում։ Մեկ ուղևոր մահացել է հիվանդանոցում։ 34 ուղևոր, որից 2-ը ծանր վիճակում, տեղափոխվել են մի քանի հիվանդանոցներ։


== Հետևանքներ ==
Շտապ օգնության ավելի քան 40 մեքենա, 20 հրշեջ մեքենա, ոստիկաններ և փրկարար խմբեր են ժամանել վթարի վայր։
Անկարայի գլխավոր դատախազը հետաքննություն է սկսել վթարի հանգամանքները պարզելուն ուղղված։ Երկաթուղու երեք աշխատակից ձերբակալվել է անփութության մեղադրանքով։


== Ծանոթագրություններ ==